title: راسیم بالایئو
text: راسیم احمد اوْغلو بالایئو (؛ د. ۸ آقوْست ۱۹۴۸، آغ‌سو، آذربایجان شوروی سوسیالیست جومهوریتی)، آذربایجانلی فیلم و سئریال اوْیونچوسو و دوبلور.
  
  حیاتی 
  راسیم احمد اوْغلو بالایئو ۸ آقوْست ۱۹۴۸-جی ایلده آغ‌سو رایونوندا آنادان اوْلموشدور. ۱۹۶۵-جی ایلده آغ‌سودا اوْرتا مکتبی بیتیرمیشدیر. ۱۹۶۹-جو ایلده آذربایجان دؤولت مدنیت و اینجه‌صنعت بیلیم‌یوردونو بیتیرمیشدیر. راسیم بالایئو ایلک دفعه باکی سینما استودیوسوندا اولدوزلار سؤنمور  فیلمینین کیچیک بیر روْلو اوْلاراق چیخیش ائتدی. اوْینادیغی نسیمی، بابک و دده قورقود فیلملریندکی روْللاردا تاماشاچیلارین سئوگی‌سینی قازانمیشدیر. آذربایجان فیلم سینما استودیوسوندا فعالیت گؤسترن اوْیونچو تئاتر استودیوسوندا دا چالیشمیشدیر. بؤیوک و چتین روْللاردان علاوه راسیم بالایئو کیچیک روْللاردا دا اوْینامیشدیر. "بو شیرین سؤز، آزادلیق"، "سنین بیرینجی ساعاتین"، "خوشبختلیک صحنه‌سی"، "من هله قاییداجاغام"، "بیریسی گۆن گئجه‌یاریسی" کیمی فیلملرده اوْ، بؤلوملوک روْل اوْینامیشدیر. بالایئو اؤزبک فیلم، موس‌فیلم و باشقا استودیولاردا دا اوْیونچو اوْلاراق فیلم اوْینامیشدیر.
  
  راسیم بالایئو ۱۹۹۰-جی ایلدن ۱۸ نوْوامبر ۲۰۱۳-جو ایله قدر آذربایجان سینماتوقرافچیلار ایتتیفاقی‌نین کاتیبی اوْلموشدور.
  
  موکافاتلاری 
   آذربایجان شوروی سوسیالیست جومهوریتی امکدار آرتیستی فخری آدی؛ ۲۳ دسامبر ۱۹۷۶
   آذربایجان شوروی سوسیالیست جومهوریتی خالق آرتیستی فخری آدی؛ ۱ دسامبر ۱۹۸۲
   آذربایجان شوروی سوسیالیست جومهوریتی دؤولت موکافاتی؛ ۲۶ آوریل ۱۹۸۶ (قانلی زمی فیلمینده سلیم بی روْلوندا اوْینادیغی اۆچون)
   شؤهرت نیشانی؛ ۷ آقوْست ۱۹۹۸
   شرف نیشانی؛ ۱ آقوْست ۲۰۱۸
   جعفر جاببارلی موکافاتی؛ ۲۸ اوکتوبر ۲۰۱۹
  
  اوْینادیغی فیلملری
  
  قایناقلار
  
  باغلانتیلار
  
  Famous People: Then and Now - Rasim Balayev in Azerbaijan International (AZER.com), Vol. 7.4 (Winter 1999), pp. 32–33.